b'\n_START_ARTICLE_\nVlado Bagari\xc4\x87\n_START_SECTION_\nKarijera u OS RH\n_START_PARAGRAPH_\nU lipnju 1991. godine napu\xc5\xa1ta JNA i dragovoljno pristupa Zboru narodne garde i 29. lipnja 1991. godine kao pilot nastavnik letenja stupa u \xc4\x8casni\xc4\x8dku \xc5\xa1kolu u Kumrovcu gdje ostaje do 31. srpnja 1992. godine._NEWLINE_Za zapovjednika 94. zrakoplovne baze Lu\xc4\x8dko imenovan je 1. kolovoza 1992. godine na kojoj ostaje do 1. lipnja 2001. godine kada je postavljen u GS OS RH na du\xc5\xbenost na\xc4\x8delnika odjela za razvoj zrakoplovstva u Uredu pomo\xc4\x87nika na\xc4\x8delnika HRZ i PZO._NEWLINE_U Zapovjedni\xc5\xa1tvu HRZ i PZO za na\xc4\x8delnika operativnog odjela (A-3) postavljen je 31. sije\xc4\x8dnja 2003. godine, a 28. svibnja 2004. godine imenovan je na\xc4\x8delnikom sto\xc5\xbeera u Zapovjedni\xc5\xa1tvu HRZ i PZO. U Hrvatskoj vojsci zavr\xc5\xa1io je Zapovjedno-sto\xc5\xbeernu \xc5\xa1kolu "Blago Zadro", izobrazbu za sto\xc5\xbeerne \xc4\x8dasnike po programu MPRI-DTAP, te \xc5\xa0kolu stranih jezika HVU "Katarina Zrinski"._NEWLINE_U inozemstvu je zavr\xc5\xa1io University College of Ripon & York St. Johan, Velika Britanija; NATO Partnership for Peace, Njema\xc4\x8dka; The European Center for Security Study George C. Marshall " The Executive Course " Garmisch-Partenkirchen, Njema\xc4\x8dka; "Introduction to International Humanitarian Law" George C. Marshall center, Njema\xc4\x8dka; NATO Defense College, Rome Italija._NEWLINE_Tijekom Domovinskog rata kao Zapovjednik ZB Lu\xc4\x8dko i pilot osobno je sudjelovao kao pilot i zapovijedao helikopterskim snagama u svim akcijama i operacijama HV-a i dao doprinos u akcijama "Maslenica", "Bljesak" i "Oluja", a po zavr\xc5\xa1etku Domovinskog rata u brojnim zada\xc4\x87ama pru\xc5\xbeanja humanitarne pomo\xc4\x87i, ga\xc5\xa1enju po\xc5\xbeara, spa\xc5\xa1avanju na moru i planinama, ljeti i zimi te svim ve\xc4\x87im vje\xc5\xbebama postrojbi OS RH._NEWLINE_Zapovjednikom HRZ i PZO postao je 28. o\xc5\xbeujka 2007. godine._NEWLINE_Nakon pada dvaju zrakoplova MiG-21 tijekom vje\xc5\xbebe iznad Pla\xc5\xa1kog u rujnu 2010., za generala Bagari\xc4\x87 te nekolicinu visokih \xc4\x8dasnika HRZ-a, MORH-ovo povjerenstvo kojem je na \xc4\x8delu bio admiral Zdenko Simi\xc4\x8di\xc4\x87, utvrdilo je zapovjednu odgovornost za njihov pad, jer nisu osigurali sigurne uvjete za provo\xc4\x91enje vje\xc5\xbebe te nisu ispo\xc5\xa1tovali sve propisane procedure za njezino kvalitetno odvijanje, koja je zavr\xc5\xa1ila padom dvaju aviona. Kao rezultat toga, general bojnik Vlado Bagari\xc4\x87 2. svibnja 2011. svoju je du\xc5\xbenost prepustio svom dotada\xc5\xa1njem zamjeniku brigadnom generalu Dra\xc5\xbeenu \xc5\xa0\xc4\x87uriju. Piloti dva pala zrakoplova su u svibnju 2017. oslobo\xc4\x91eni odgovornosti, a Op\xc4\x87inski sud u Karlovcu navodno je tako\xc4\x91er ukazao na odgovornost nadre\xc4\x91enih \xc4\x8dasnika, sve do vrha HRZ-a._NEWLINE_Ne\xc5\xa1to vi\xc5\xa1e od \xc5\xa1est godina od neslavnog silaska generala Bagari\xc4\x87a s du\xc5\xbenosti, 14. rujna 2017. godine, sve je ovo zaboravljeno. Na zatvorenom dijelu 56. sjednice Vlade RH predlo\xc5\xbeen je Nadzornom odboru dru\xc5\xa1tva "Hrvatska kontrola zra\xc4\x8dne plovidbe d.o.o.", opoziv dosada\xc5\xa1njeg direktora Dragana Bila\xc4\x87a, te imenovanje Vlade Bagari\xc4\x87a za novog direktora dru\xc5\xa1tva "Hrvatska kontrola zra\xc4\x8dne plovidbe d.o.o.", a najdulje na vrijeme od \xc5\xa1est mjeseci - sukladno Uredbi o kriterijima za provedbu postupaka odabira i imenovanja kandidata za predsjednika i \xc4\x8dlanove uprava trgova\xc4\x8dkih dru\xc5\xa1tava i drugih pravnih osoba od strate\xc5\xa1kog i posebnog interesa za Republiku Hrvatsku.\n_START_SECTION_\nPrivatni \xc5\xbeivot\n_START_PARAGRAPH_\nGeneral Bagari\xc4\x87 o\xc5\xbeenjen je i otac je troje djece.'